钦定古今图书集成/明伦汇编/官常典/第409卷 > 《题差疏》张宁
## 钦定古今图书集成/明伦汇编/官常典/第409卷 > 《题差疏》张宁

切，惟《太祖高皇帝》设官定职，各有攸司，其在京各衙
门郎中主事等官，俱有官守，不宜一时旷废，所以特
设行人，以通使命往来。自洪武二十七年以前，止以
承差任使。后欲以通达君体，不辱君命，始专以进士
除授。任用之意，盖亦重矣。爰自《定制》以来，一应合差
事件，俱属行人，间有别项官员，无非一时特旨，或因
“行人不敷故也。岂因袭既久，遂以为常？”今各衙门官
员一切指此要求请托，苞苴公行。有因亲旧在任而
假途营求者，有离家日久而枉道回还者，有因懒于
坐理而托此游逸者，有因有所规避而假此疏释者。
求之者不已，主之者不辞。易于取觅者皆归之请托，
难于办给者必委之行人。致使为是“官者群坐无为，
一筹莫展。仍乞再行查考旧制及近今事例，遇有事
务先尽行人，方许差遣别项官员。其奉特旨者仍前
不拘此例。如有请托等项事发，一体治罪。庶使祖制
不违而职有定守，官难作弊而人不苟求矣。”